FI Euroopan unionin virallinen lehti L 2/1

KOMISSION ASETUS (EU) 2016/1,

annettu 3 päivänä joulukuuta 2015,

Euroopan parlamentin ja neuvoston asetuksen (EY) N:o 396/2005 liitteiden II ja III muuttamisesta siltä osin kuin on kyse bifenatsaatin, boskalidin, syatsofamidin, syromatsiinin, datsometin, ditiokarbamaattien, fluatsifoppi-P:n, mepanipyriimin, metrafenonin, pikloraamin, propamokarbin, pyridabeenin, pyriofenonin, sulfoksaflorin, tebukonatsolin, tebufenpyradin ja tiraamin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan,

sekä katsoo seuraavaa:

(1) Bifenatsaatin, syatsofamidin, syromatsiinin, mepanipyriimin, metrafenonin, propamokarbin ja tebukonatsolin jäämien enimmäismäärät vahvistettiin asetuksen (EY) N:o 396/2005 liitteessä II. Ditiokarbamaattien ja tiraamin jäämien enimmäismäärät vahvistettiin asetuksen (EY) N:o 396/2005 liitteessä II sekä liitteessä III olevassa B osassa. Boskalidin, datsometin, fluatsifoppi-P:n, pikloraamin, pyridabeenin, pyriofenonin ja tebufenpyradin jäämien enimmäismäärät vahvistettiin kyseisen asetuksen liitteessä III olevassa A osassa. Sulfoksaflorille ei ole vahvistettu erityisiä jäämien enimmäismääriä eikä ainetta ole sisällytetty kyseisen asetuksen liitteeseen IV, joten siihen sovelletaan kyseisen asetuksen 18 artiklan 1 kohdan b alakohdassa vahvistettua oletusarvoa 0,01 mg/kg.

(2) Bifenatsaatti-tehoainetta sisältävän kasvinsuojeluaineen käyttöä pensasmustikoihin, karpaloihin, karviaisiin ja etelänorapihlajan hedelmiin koskevan hyväksymismenettelyn yhteydessä tehtiin asetuksen (EY) N:o 396/2005 6 artiklan 1 kohdan mukainen hakemus voimassa olevien jäämien enimmäismäärien muuttamiseksi.

(3) Boskalidin osalta tällainen hakemus tehtiin sen käytöstä tarhapapuihin ja herneisiin (silpimättömät). Syatsofamidin osalta tällainen hakemus tehtiin sen käytöstä munakoisoihin. Syromatsiinin osalta tällainen hakemus tehtiin sen käytöstä ”salaatteihin ja salaattikasveihin”, ”pinaatteihin ja vastaavanlaisiin lehtiin” ja ”yrtteihin ja syötäviin kukkiin”. Datsometin osalta tällainen hakemus tehtiin sen käytöstä koodinumeroon 0100000 kuuluviin hedelmiin, porkkanoihin, retiiseihin ja retikoihin, hedelmävihanneksiin (sokerimaisseja lukuun ottamatta), lehtikaaleihin, ”salaatteihin ja salaattikasveihin” ja ”pinaatteihin ja vastaavanlaisiin lehtiin”. Fluatsifoppi-P:n osalta tällainen hakemus tehtiin sen käytöstä mukulasellereihin, maa-artisokkiin, herneisiin (silpimättömät), latva-artisokkiin, kuivattuihin papuihin, linsseihin, lupiineihin, pellavansiemeniin, unikonsiemeniin, värisaflorinsiemeniin, yrttiuutejuomiin (kuivatut juuret) ja mausteisiin (juuret tai juurakot). Mepanipyriimin osalta tällainen hakemus tehtiin sen käytöstä mansikoihin, tomaatteihin, munakoisoihin ja kurkkuihin. Metrafenonin osalta tällainen hakemus tehtiin sen käytöstä humalaan. Pikloraamin osalta tällainen hakemus tehtiin sen käytöstä kurkkuyrttiin. Propamokarbin osalta tällainen hakemus tehtiin sen käytöstä valkosipuleihin, sipuleihin ja salottisipuleihin. Pyridabeenin osalta tällainen hakemus tehtiin sen käytöstä syötäväkuorisiin Cucurbitaceae-heimon vihanneksiin. Pyriofenonin osalta tällainen hakemus tehtiin sen käytöstä syötäviksi tarkoitettuihin viinirypäleisiin. Tebukonatsolin osalta tällainen hakemus tehtiin sen käytöstä kurkkuihin ja kesäkurpitsoihin. Tebufenpyradin osalta tällainen hakemus tehtiin sen käytöstä sitrushedelmiin, luumuihin, mansikoihin, tomaatteihin, paprikoihin, munakoisoihin, coctailkurkkuihin, meloneihin ja vesimeloneihin.

(4) Asetuksen (EY) N:o 396/2005 6 artiklan 2 ja 4 kohdan mukaisesti tehtiin hakemus tiraamin käytöstä avokadoihin. Hakija väittää, että kyseisen aineen sallittu käyttö tähän viljelykasviin Australiassa ja Uudessa-Seelannissa johtaa siihen, että jäämämäärät ylittävät asetuksessa (EY) N:o 396/2005 vahvistetun jäämien enimmäismäärän, ja että korkeampi jäämien enimmäismäärä on tarpeen, jotta vältetään tämän viljelykasvin tuontia koskevat kaupan esteet.

(5) Asianomaiset jäsenvaltiot arvioivat nämä hakemukset asetuksen (EY) N:o 396/2005 8 artiklan mukaisesti, ja arviointiraportit toimitettiin komissiolle.

(6) Euroopan elintarviketurvallisuusviranomainen, jäljempänä ’elintarviketurvallisuusviranomainen’, arvioi hakemukset ja arviointiraportit, tarkasteli etenkin kuluttajille ja tapauksen mukaan eläimille aiheutuvia riskejä ja antoi perustellut lausunnot ehdotetuista jäämien enimmäismääristä (2). Se toimitti lausunnot komissiolle ja jäsenvaltioille sekä julkisti ne.

(7) Elintarviketurvallisuusviranomainen päätteli perustelluissa lausunnoissaan, että siltä osin kuin on kyse syromatsiinin käytöstä siloendiiveihin ja tebufenpyradin käytöstä paprikoihin, kuluttajiin kohdistuvaa riskiä ei voida sulkea pois. Sen vuoksi voimassa olevat jäämien enimmäismäärät olisi jätettävä ennalleen.

(8) Siltä osin kuin on kyse syromatsiinin käytöstä vuonankaaliin ja tuoreisiin yrtteihin, datsometin käytöstä hedelmiin ja tebufenpyradin käytöstä luumuihin, coctailkurkkuihin, meloneihin ja vesimeloneihin, toimitetut tiedot tukevat nykyisiä enimmäismääriä alhaisempia jäämien enimmäismääriä. Koska on kuitenkin tarkistettava, ovatko nämä alhaisemmat jäämien enimmäismäärät asianmukaisesti linjassa EU:ssa käytettyjen olennaisten hyvien maatalouskäytäntöjen kanssa ja ottaen huomioon, että nykyiset jäämien enimmäismäärät ovat turvallisia kuluttajalle, on aiheellista olla alentamatta voimassa olevia jäämien enimmäismääriä tämän asetuksen puitteissa vaan käyttää toimitetusta aineistosta saatuja tietoja kyseisten aineiden kaikkien voimassa olevien jäämien enimmäismäärien uudelleentarkastelussa.

(9) Ditiokarbamaattien osalta elintarviketurvallisuusviranomainen päätteli, että uusi jäämien enimmäismäärä avokadoille on asetettava tasolle 7 mg/kg, jotta voidaan asianmukaisesti puuttua tiraamin käyttöön tähän viljelykasviin. Ehdotetun jäämien enimmäismäärän katsotaan olevan turvallinen kuluttajille.

(10) Kaikista muista hakemuksista elintarviketurvallisuusviranomainen päätteli, että kaikki toimitettavia tietoja koskevat vaatimukset täyttyivät ja että hakijoiden pyytämät muutokset jäämien enimmäismääriin olivat kuluttajien turvallisuuden kannalta hyväksyttäviä 27 erityiselle kuluttajaryhmälle Euroopassa tehdyn kuluttajien altistumisen arvioinnin perusteella. Elintarviketurvallisuusviranomainen otti huomioon aineiden toksikologisia ominaisuuksia koskevat uusimmat tiedot. Kaikkien näitä aineita mahdollisesti sisältävien elintarvikkeiden kulutuksesta johtuva elinikäinen altistuminen näille aineille taikka asianomaisten kasvien ja tuotteiden suuresta kulutuksesta johtuva lyhytaikainen altistuminen eivät kumpikaan osoittaneet, että hyväksyttävä päiväsaanti (ADI) tai akuutin altistumisen viiteannos (ARfD) olisivat vaarassa ylittyä.

(11) Sulfoksaflorin osalta elintarviketurvallisuusviranomainen toimitti päätelmät sulfoksaflori-tehoainetta sisältävien torjunta-aineiden riskinarviointia koskevasta vertaisarvioinnista (3). Tässä yhteydessä se suositteli asettamaan jäämien enimmäismäärät niin, että ne kattavat sekä hyvien maatalouskäytäntöjen mukaiset edustavat käyttötarkoitukset unionissa että useiden kolmansien maiden esittämät tuonnissa sallittavia enimmäismääriä koskevat pyynnöt. Komissio kuuli Euroopan unionin vertailulaboratorioita asianmukaisista määritysrajoista.

(12) Kun otetaan huomioon elintarviketurvallisuusviranomaisen perustellut lausunnot ja tarkasteltavana olevan asian kannalta merkitykselliset tekijät, asianmukaiset muutokset jäämien enimmäismääriin täyttävät asetuksen (EY) N:o 396/2005 14 artiklan 2 kohdan vaatimukset.

(13) Sen vuoksi asetusta (EY) N:o 396/2005 olisi muutettava.

(14) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II ja III tämän asetuksen liitteen mukaisesti.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä joulukuuta 2015. Komission puolesta Puheenjohtaja Jean-Claude JUNCKER

(1) EUVL L 70, 16.3.2005, s. 1.

(2) Elintarviketurvallisuusviranomaisen tieteelliset raportit ovat saatavilla verkosta: http://www.efsa.europa.eu.

Reasoned opinion on the modification of the existing maximum residue levels (MRLs) for bifenazate in blueberries, cranberries, gooseberries and azaroles (kiwiberries). EFSA Journal 2015;13(3):4047 [20 pp.].

Reasoned opinion on the modification of the existing maximum residue levels (MRLs) for boscalid in beans and peas with pods. EFSA Journal 2015;13(3):4045 [19 pp.].

Reasoned opinion on the modification of the existing MRL for cyazofamid in aubergines. EFSA Journal 2015;13(1):3993 [19 pp.].

Reasoned opinion on the modification of the existing MRLs for cyromazine in various leaf vegetables and fresh herbs. EFSA Journal 2015;13(1):4004 [22 pp.].

EFSA Journal 2015;13(3):4049 [23 pp.].

EFSA Journal 2015;13(3):4059 [28 pp.].

Reasoned opinion on the modification of the existing maximum residue levels (MRLs) for mepanipyrim in tomato, aubergine, strawberry and cucumber. EFSA Journal 2015;13(3):4037 [24 pp.].

Reasoned opinion on the setting of a new maximum residues level (MRL) for metrafenone in hop cones. EFSA Journal 2015;13(4):4078 [19 pp.].

Reasoned opinion on the modification of the existing maximum residue level (MRL) for picloram in borage and corn gromwell seeds. EFSA Journal 2015;13(3):4062 [20 pp.].

Reasoned opinion on the modification of the existing maximum residue levels for propamocarb in onions, garlic, shallots and leeks. EFSA Journal 2015;13(4):4084 [20 pp.].

Reasoned opinion on the modification of the existing maximum residue level maximum residue level (MRL) for pyridaben in cucurbits – edible peel. EFSA Journal 2015;13(3):4041 [21 pp.].

Reasoned opinion on the modification of the existing maximum residue level (MRL) for pyriofenone in table grapes. EFSA Journal 2015;13(3):4071 [16 pp.].

Reasoned opinion on the modification of the existing MRLs for tebuconazole in cucumbers and courgettes. EFSA Journal 2015;13(1):4000 [24 pp.].

Reasoned opinion on the modification of the existing MRLs for tebufenpyrad in various crops. EFSA Journal 2015;13(4):4091 [29 pp.].

Reasoned opinion on the modification of the existing MRL for thiram in avocados. EFSA Journal 2015;13(1):4003 [21 pp.].

(3) Conclusion on the peer review of the pesticide risk assessment of the active substance sulfoxaflor. EFSA Journal 2014;12(5):3692 [170 pp.].